fi en fr fi fi fi fi fi fi fi fi th da fi fi fi fi fi fi ceb fi fi io fi fi fi fi sv fi fi fi fi fi fi ceb fi fi fi fi fi fi fi fi fi fi fi fi fi fi fi ms fi eo cs fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi it en en en
Avoin blogiskelija: Kielenhuollon tehtävät saapuivat!
skip to main (ir a principal) | skip to sidebar (ir al sidebar)
Kolmen opintopisteen kielenhuollon itseopiskelukurssin monistenippu saapui eilen. Eri tyyppisiä tehtäviä on 13 kpl. Tutustuessani niihin eilen illalla, huomasin heti, että osa tehtävistä on erittäin haastavia. Apuvälineiksi hain kirjastosta kaksi opettajan suosittelemaa kielenhuollon oppikirjaa. Lisäksi käytän apuna internetistä löytyviä kielenhuolto-oppaita. Tehtävien haasteellisuus osoittaa minulle sen, että äidinkielen oikeaoppinen hallitseminen vaatii todellista perehtymistä mm. kielioppiin ja oikeinkirjoitukseen. Ainakaan minä en voi tehdä kyseisiä tehtäviä pelkästään selkärangasta.
Tehtäviin sisältyy myös pohdintatehtävä kirjallisesta viestinnästä. Pohdintatehtävä vaatii aikaa ja perehtymistä, koska aineisto on etsittävä itse esim. lehdistä tai muusta ympärillä olevasta julkisesta viestinnästä. Näin ollen muutaman viikon aikana on kiinnitettävä tietoisesti huomiota kaikkeen kirjoitettuun tekstiin ja kerättävä löydetty aineisto paperille muistiin pohdiskelua varten.
Olen alustavasti suunnitellut sellaista taktiikkaa, että teen nopeasti helpoimmilta tuntuvat tehtävät valmiiksi. Tällä tavoin saan jäljellä olevien tehtävien määrän nopeammin pieneksi ja stressikäyrä pysyy toivon mukaan alhaisena. On niin eri tilanne, kun työn alla on enää kuusi sivua eikä vielä kaksitoista.
Työviikko meni jälleen nopeasti. Tänään hoidimme pakolliset kotihommelit ja nyt on iltaan asti aikaa ratkaista suomen kielen arvoituksia, kun tytärkin lähti tallille kavereita tapaamaan ja heppoja hoitelemaan. Kerron teille hieman myöhemmin, millä tavoin kielenhuolto-opintoni sujuvat. Saas nähdä, pysyykö homma hanskassa!
2. syyskuuta 2009 klo 8.25
Löysin bloginne vahingossa eilen. Itsekin aloitin avoimessa tänä syksynä. Kiinnostavaa lukea kokemuksistanne, kirjoittakaa ihmeessä lisää. :)
2. syyskuuta 2009 klo 18.38
Mukavaa, että löysit tänne. Olemme vasta elokuussa aloitelleet tätä blogia, eikä täällä vielä ole kovasti keskustelua ollut.Minulla opinnot alkavat (jatkuvat) kuun puolessa välissä ja aionkin sitten heti purkaa ajatuksiani opinnoista tänne. Mitä sinä opiskelet? Pysy "linjoilla" Veera :)
2. syyskuuta 2009 klo 18.41
Oikein hauskaa, että löysit blogimme. Mitä sinä opiskelet avoimessa? Oletko Chydeniuksen opiskelija vai jostain toisesta opinahjosta? Olisi mukavaa kuulla, miten sinun opintosi ovat lähteneet käyntiin.
Kirjoittelemme toki lisää ja tuntuu todella mukavalta, kun toiset opiskelijat tai muutoin aiheesta kiinnostuneet käyvät täällä lukemassa ja kommentoimassa kirjoituksiamme. Uskon ja toivon vuorovaikutuksen täällä blogissa vilkastuvan, kun syksyn opinnot lähtevät kunnolla käyntiin. Me opiskelijat taidamme olla vielä hieman kesäisissä tunnelmissa! :)
Kuulemisiin puolin ja toisin!
5. syyskuuta 2009 klo 17.10
Opiskelen Helsingin avoimessa. Kesken on taidehistorian kurssi ihan vaan omaksi iloksi ja kohta alkaa ympäristövaikutusten arviointi -kurssi, jonka käyn omaa kouluani varten. :) Olen siis kokopäiväisesti viheralan opiskelija ammattikorkeakoulussa.
5. syyskuuta 2009 klo 21.25
Kiva Veera kun saadaan eri alojen opiskelijoita tänne :) Kerrohan aina välillä kuulumiset.
Uudempi teksti Vanhempi viesti Etusivu
Tilaa: Lähetä kommentteja (Atom)
Aikuisopiskelun arkea ja juhlaa
Kokkolan yliopistokeskuksen avoimen yliopiston opiskelijoiden blogi.
Tervetuloa seuraamaan ja osallistumaan keskusteluun!
Oletko nähnyt yliopistokeskuksen aulan uuden taideteoksen?
Ajankohtaista ja muuta aiheeseen liittyvää
Väitöskirja: "`Kyllä minä tästä selviän´. Aikuisopiskelijat koulutustarinansa kertojina ja koulutuksellisen minäpystyvyytensä rakentajina."
Väitöskirja: "Yhteisöllisyys voimavarana yliopisto-opetuksen ja -opiskelun kehittämisessä"
Lue etäopiskelun vastuusta ja vapaudesta tästä Taloussanomien artikkelista.
Väitöskirja: "Avointa väylää maisteriksi - tutkimus avoimessa yliopistossa opiskelleista ja väylän kautta korkeakouluun tulleista opiskelijoista"
Väitöskirja: "Pitkä opintie. Aikuisiällä suoritettu yliopistotutkinto ja koulutuksellisen elämänkulun muutos."
Helsingin yliopiston Avoimen yliopiston opiskelijablogi.
Kävijälaskuri (maaliskuusta 2010 lähtien)
Copyright © 2010 Avoin blogiskelija | Designed by Get a Custom Design
Blogger Templates by Blog and Web